Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,			    12. september 2006 nr 683

Ehitiste teenindamiseks vajaliku
maa määramine

Võttes aluseks Haapsalu Linnavolikogu 24.01.1997 otsuse nr 25 punkti 2 „Maa munitsipaalomandisse taotlemine” ja Lääne Maavalitsuse 14.08.2006 kirja nr 3.2-3/1839 „Maaüksuste munitsipaalomandisse taotlemine”, Haapsalu Linnavalitsus tuvastas, et maa munitsipaalomandisse andmise otsustaja soovib ehitiste teenindamiseks vajaliku maa määramist enne katastriüksuse moodustamist. Haapsalu Linnavalitsus soovib taotleda munitsipaalomandisse maaüksusi Haava tn 16, Jalaka 78a ja Raudtee 10.
Jalaka tn 78a hoonete teenindamiseks vajalik maa on määratud 20.11.1995 korraldusega nr 576^a. Juhindudes maareformi seaduse § 7 p 5, Eesti Vabariigi Valitsuse 30.06.1998 määrusega nr 144 kinnitatud “Ehitise teenindamiseks vajaliku maa määramise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata Haapsalu linna omandis olevatele alljärgnevatele ehitiste teenindamiseks vajalike maade suurused vastavalt korralduse lisaks olevatele ehitiste teenindamiseks vajalike maade määramise ettepanekutele alljärgnevalt:
1.1.	Haava tn 16, Haapsalu - maaüksuse suurus 1140 m^2;
1.2.	Raudtee tn 10, Haapsalu - maaüksuse suurus 3800 m^2.
2.	Korraldus teha teatavaks Lääne Maavalitsusele (Lahe tn 8, 90503 Haapsalu) korralduse koopia saatmisega posti teel ja maakorraldusosakonna juhatajale (A.Ulm) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea				Erko Kalev
Linnasekretär